Гея

Ге́я ( — «Замин») — дар асотири юнонӣ илоҳаи Модар — Замин, таҷассуми Замин. Худ ба худ ҳомила шуда, Уран (Осмон), Кӯҳ ва Понт (Баҳр)-ро ба дунё овард. Аз заношӯии Г. ва Уран титанҳо (эзадони калон), киплопҳо (сиклопҳо — девони якчашма), гекатонхейрҳо (девони саддаставу панҷоҳсара), эритинийҳо (илоҳаҳои пуштибони ҳамхунҳо), гигантҳо (бузургҷуссаҳо) ба миён омаданд. Азбаски махлуқҳои бадунёовардаи Г. бадҳайбат, бадшакл, аждаҳо Тифон ва ғ. буданд, Уран дигар таваллуд кардани Г.-ро намехост. Г. аз бори шиками худ азоб мекашид. Ба яке аз фарзандонаш — Кронос фармуд, ки Уранро ахта бикунад. Аз хуни Уран илоҳа Афродита пайдо шуд. Эзадон ва паҳлавонон Зевс — набераи Г., Антей писари Г. мебошанд.

Дар устураҳои Юнони Қадим тадриҷан бадҳайбатҳо ва махлуқоти бадкирдору фарзандхӯрро (Кронос фарзандони худро фурӯ мебурд) ба дунё овардани Г. камтар ёд мешавад. Г. бо эзадони Юнони Қадим, ки дар кӯҳи Олимп мезистанд, ҳамкорӣ надошт. Фақат ёд мешавад, ки ӯ ба онҳо баъзан маслиҳат медод. Мас., ӯ ба Зевс оид ба оғози Ҷанги Троя маслиҳат дод. Г. баъдан ба илоҳаи нигаҳдорандаи хиради инсонӣ, сермаҳсулии Модар — Замин мубаддал гардид. Аз ин ҷиҳат ӯ ба эзадони Юнони Қадим Фемида, Аполлон, Деметра, Кибела ва дигарон қаробат пайдо намуд.

 Эзоҳ 

 Адабиёт 
 Саъдуллоҳи Наим. Қомуси асотир ва ишороти фарҳангӣ. Д., 2006;
 Мифы народов мира. Энциклопедия. Т. 1. М., 1980.

 Сарчашма 


Гурӯҳ:Илоҳаҳои Юнони Қадим